
PRIPOROČILA ZA PROSTOVOLJCE ZA
 POBIRANJE ODPADKOV 

Čiščenja ne opravljajo  osebe, ki so bolne in tudi ne osebe, ki imajo rane na rokah.
Med pobiranjem odpadkov ne kadimo in ne uživamo hrane.
Oblačila, obutev in osebna varovalna oprema (zaščitna oprema)
0. maska z vizirjem,
0. zaščitno oblačilo Tyvek, 
0. gumijasti škornji, 
0. debele rokavice za uporabo v gospodinjstvu. 

Pripomočki za pobiranje smeti
0. posebne klešče - prijemalke, grablje, lopate…, 
0. PVC vreče  za smeti,  
0. kontejnerji za morebitne igle. 

Pripomočki za pobiranje se ob koncu čiščenja razkužijo (npr: klorni preparati). 
Po končanem delu se rokavice in oblačila Tyvek zavržejo, škornji pa razkužijo. 
Po končane delu in odstranitvi zaščitne opreme si temeljito umijemo roke z milom in vodo.
Razkuževanje
Kmetijske površine in poti razkužujejo ustrezno usposobljeni in opremljeni predstavniki vojske in Nacionalnega laboratorija za zdravje okolje in hrano.
Igle
Najdenih injekcijskih igel ne pokrivamo s tulcem. Z orokavičeno roko jih previdno odložimo v plastenko iz trde plastike, ki jo dobro zapremo s pokrovčkom. Zaprto plastenko oddamo pooblaščenemu zbiralcu odpadkov – komunalnemu podjetju.
V primeru vboda, mesto vboda iztisnemo, da kri teče. Rane ne sesamo. Izpiramo s tekočo vodo vsaj 10 minut, obrišemo in nato razkužimo z alkoholnim razkužilom, ki naj učinkuje, dokler se ne posuši (2 do 3 minute). Rano sterilno obvežemo in obiščemo zdravnika.

